7.1.2015 Jurnalul Oficial al Uniunii Europene L 3/3 REGULAMENTUL (UE) 2015/7 AL COMISIEI din 6 ianuarie 2015 de autorizare a unei mențiuni de sănătate înscrise pe produsele alimentare, alta decât cele care se referă la reducerea riscului de îmbolnăvire şi la dezvoltarea și sănătatea copiilor, şi de modificare a Regulamentului (UE) nr. 432/2012 (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1924/2006 al Parlamentului European şi al Consiliului din 20 decembrie 2006 privind mențiunile nutriționale și de sănătate înscrise pe produsele alimentare (!), în special articolul 18 alineatul (4), întrucât: (1) Regulamentul (CE) nr. 1924/2006 prevede că mențiunile de sănătate înscrise pe produsele alimentare sunt interzise, cu excepția cazului în care sunt autorizate de Comisie în conformitate cu regulamentul respectiv şi incluse într-o listă de mențiuni permise. În temeiul articolului 13 alineatul (3) din Regulamentul (CE) nr. 1924/2006, s-a adoptat Regulamentul (UE) nr. 432/2012 al Comisiei () de stabilire a unei liste de mențiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea şi sănătatea copiilor. Regulamentul (CE) nr. 1924/2006 prevede, de asemenea, obligația operatorilor din sectorul alimentar de a depune cererile de autorizare a mențiunilor de sănătate la autoritatea națională competentă a unui stat membru. Autoritatea națională competentă transmite cererile valabile către Autoritatea Europeană pentru Siguranţa Alimentară (EFSA), denumită în continuare „autoritatea”, în vederea efectuării unei evaluări ştiințifice, precum şi către Comisie și statele membre în scop informativ. Comisia trebuie să decidă cu privire la autorizarea menţiunilor de sănătate, ținând seama de avizul emis de autoritate. Pentru a stimula inovarea, mențiunile de sănătate care se bazează pe dovezi ştiințifice stabilite recent și/sau care includ o cerere de protecție a datelor care fac obiectul unor drepturi de proprietate ar trebui să fie supuse unei proceduri accelerate de autorizare. Ca urmare a unei cereri din partea Aptonia, transmisă în temeiul articolului 13 alineatul (5) din Regulamentul (CE) nr. 1924/2006, s-a solicitat autorității să emită un aviz cu privire la o mențiune de sănătate referitoare la glucide și recuperarea funcționării normale a muşchilor (contracții) după exerciții intense (întrebarea nr. EFSA-Q- 2013-00234) (*). Menţiunea (de sănătate) propusă de solicitant a fost formulată după cum urmează: „Glucidele contribuie la refacerea nivelului glicogenului muscular în urma exercițiilor intense”. La 25 octombrie 2013, Comisia şi statele membre au primit avizul ştiințific din partea autorității, care concluziona că, pe baza datelor prezentate, s-a stabilit o relație cauză-efect între consumul de glucide și efectul menționat. În consecință, o mențiune de sănătate care reflectă această concluzie ar trebui considerată conformă cu cerințele Regulamentului (CE) nr. 1924/2006 și ar trebui inclusă în lista mențiunilor permise a Uniunii, stabilită prin Regulamentul (UE) nr. 432/2012. Unul dintre obiectivele Regulamentului (CE) nr. 1924/2006 este acela de a asigura veridicitatea, claritatea, fiabilitatea și utilitatea mențiunilor de sănătate pentru consumatori și faptul că formularea şi prezentarea sunt luate în considerare în acest sens. Prin urmare, în situația în care formularea mențiunilor utilizate de solicitant are același înțeles pentru consumatori ca cea a unei mențiuni de sănătate autorizate, deoarece demonstrează că există aceeaşi relație între o categorie de alimente, un aliment sau unul dintre constituenții săi și sănătate, acestea ar trebui să facă obiectul aceloraşi condiții de utilizare ca cele indicate în anexa la prezentul regulament. () JOL404, 30.12.2006, p. 9. () Regulamentul (UE) nr. 432/2012 al Comisiei din 16 mai 2012 de stabilire a unei liste de mențiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire şi la dezvoltarea şi sănătatea copiilor JOL 1356, 25.5.2012, p. 1). () EFSA Journal, 2013; 11(10):3409.